Öryggiverðir gerðu leit að hryðjuverkamanni Hamas sem braust yfir á yfirráðasvæði Ísrael fimmtudagsnótt 1. ágúst . ( Ljósmynd : IDF ) Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Um kl. 2:00 síðastliðinn fimmtudagsmorgun fór vopnaður Palestínubúi yfir til Ísrael frá Gazaströndinni að sögn Times of Israel og I24 fréttamiðlum . Maðurinn fór yfir landamærahliðið á suðurhluta Gaza . Síðdegis sama dag segir talsmaður IDF á Twitter að hryðjuverkamaðurinn ætlaði að gera árás á ísraelskt íbúahverfi staðsett um 1,6 km þaðan . Times of Israel fréttamiðillinn hafði eftir fulltrúa ísraelska hersins að hryðjuverkamaðurinn hafi verið á ísraelsku yfirráðasvæði í tvær klukkustundir áður en hann var skotinn til bana af öryggisliðum Ísraelshers . Ástæðan fyrir því að svo langur tími leið er sú að hermenn óttuðust að hæfa samliða sína í myrkrinu . AF þeim sökum voru þeir varkárir ; þeir gengu skipulega til verks og gættu ítrustu varúðar . Landamæragirðinginn milli Ísrael og Gaza . ( Ljósmynd : Wikimedia Commons ) Atburðurinn átti sér stað um kl. 2 á staðartíma þegar varðsveit IDF kom auga á vopnaðan mann sem nálgaðist landamærin á Gaza . ER maðurinn hafði farið yfir landamærin og var í um 250 metra fjarlægð frá hliðinu , reyndu hermennirnir að stöðva hann með skotárás , en hæfðu hann ekki , og hann hvarf inn í myrkrið . Þá kölluðu þeir á liðsauka áður en þeir héldu leitinni áfram . Í skotbardaga milli hryðjuverkamannsins og ísraelsku hermannanna urðu einn yfirmaður og tveir hermenn Ísraelshers fyrir byssukúlum eða sprengjuflísum frá einni af handsprengjum hryðjuverkamannsins . Hermennirnir voru fluttir á Soroka sjúkrahúsið í Beersheva til aðhlynningar . Hermennirnir tveir sem urðu fyrir smávægilegum meiðslum í skotárásinni voru þó útskrifaðir af spítalanum stuttu seinna á meðan yfirmaður þeir var lagður inn vegna meiðsla . Hér er Hamas hryðjuverkamaðurinn Hani Abu Salah sem braust yfir landamærin frá Gaza til ísrael 1. ágúst sl. ( Ljósmynd : Twitter / Kan ) Samkvæmt palestínskum fréttamiðlum er nafn hryðjuverkamannsins Abu Salah og meðlimur Izz ad-Din al-Qassam Brigades , sem er herdeild sem á rætur að rekja til hryðjuverkasamtaka Hamas . Hann var klæddur í einkennisbúning Hamas og vopnaður AK - 47 Kalashnikov hríðskotabyssu ásamt nokkrum handsprengjum . Fréttamiðillinn I24 skrifar að Abu Saleh sé líklegur til árásar til að hefna fyrir dauða bróður síns sem féll í maí á síðasta ári í herskáum mótmælum sem hafa verið í gangi við landamæri Ísraels í hverri viku frá marsmánuði í fyrra . Samkvæmt talsmanni IDF grunar Ísraelsher að Abu Salah hafi gert árás að eigin framkvæði , og þá ekki að fyrirskipun Hamas . Palestínumenn á Gazaströndinni reyna að rífa niður hæuta öryggisgirðingarinnar milli Gaza og Ísrael . ( Ljósmynd : IDF ) Í undanfara þessara hryðjuverkaárásar hafa mikil átök átt sér stað milli IDF hermanna og vopnaðra Palestínumanna nálægt Khan Younis alla leið að suðurhluta Gazastrandarinnar . Í myndbandi sem palestínsk fréttaveita birti og sagt vera frá svæðinu , sést hvar verið er að skjóta léttum eldflaugum – líklega af ísraelskum hermönnum . Skot frá ísraelskum skriðdreka hæfði og eyðilagði bækistöðvar Hamas . Þetta er Hamas-bækistöðin sem eyðilagðist við skot frá skriðdreka í átökunum fimmtudaginn 1. ágúst . ( Ljósmynd : Twitter ) IDF lokaði vegum og bætti við öryggissveitum til að vernda ísraelska borgara nálægt landamærum Gaza - strandarinni á meðan átökin standa yfir .